Diari Oficial de la Generalitat Valenciana


Sumari del DOGV 6861, del 13-09-2012 (2012/8374)

RESOLUCIÓ de 21 d'agost de 2012, de la presidenta de l'Agència Valenciana del Turisme, de denegació d'ajudes destinades a l'adequació de recursos turístics en municipis i mancomunitats d'interior
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6861

Data del DOGV
:   13-09-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/8374


Data del document
:   21-08-2012

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 21 d'agost de 2012, de la presidenta de l'Agència Valenciana del Turisme, de denegació d'ajudes destinades a l'adequació de recursos turístics en municipis i mancomunitats d'interior [2012/8374]  
Antecedents de fet  
1. Per la Resolució de 21 de febrer de 2012, de la presidenta de l'Agència Valenciana del Turisme, publicada en el Diari Oficial de la Comunitat Valenciana número 6739, del dia 22 de març de 2012, es convoquen les ajudes per al 2012 de l'Agència Valenciana del Turisme dirigides a les entitats locals de la Comunitat Valenciana i, concretament, el Programa 4, Adequació de Recursos Turístics en Municipis i Mancomunitats d'Interior.  
2. Dins del termini establit a este efecte, es van presentar sol·licituds d'ajuda que han determinat la instrucció dels expedients respectius i l'emissió dels informes tècnics corresponents, i, a continuació, s'ha elevat tot el que s'ha fet a la comissió avaluadora d'ajudes prevista en la resolució de convocatòria esmentada.  
3. D'acord amb el que establix l'antecedent primer de l'article 9 de la resolució esmentada, amb data de 27 de juny de 2012, la comissió d'avaluació d'ajudes va traslladar els acords que havia adoptat al director de l'Agència Valenciana del Turisme, el qual va elevar, amb data 4 de juliol, la proposta de resolució desfavorable a la concessió de les ajudes als sol·licitants per incidir en algun dels motius de denegació que es detallen en l'annex a esta resolució, així com la seua publicació en el Diari Oficial de la Comunitat Valenciana, amb els efectes de notificació.  
4. La proposta de resolució mencionada en l'anterior apartat tercer, publicada en el Diari Oficial de la Comunitat Valenciana número 6827, de 26 de juliol de 2012, fa públic l'expedient als interessats i els concedix un termini de 10 dies per a la presentació d'al·legacions.  
  
5. Dins del termini establit, alguns interessats hi van formular al·legacions, els expedients dels quals no són objecte de la present resolució.  
Als anteriors antecedents de fet resulten d'aplicació els següents  
  
Fonaments de dret  
1.La Resolució de 21 de febrer de 2012, de la presidenta de l'Agència Valenciana del Turisme, publicada en el Diari Oficial de la Comunitat Valenciana número 6739, del dia 22 de març de 2012, per la qual es convoquen les ajudes per a l'any 2012 de la dita Agència dirigides a les entitats locals de la Comunitat Valenciana i, concretament, el Programa 4, Adequació de Recursos Turístics en Municipis i Mancomunitats d'Interior.  
2. La Llei 38/2003, de 17 de novembre, General de Subvencions, així com el seu reglament, aprovat pel Reial Decret 887/2006, de 21 de juliol; el Decret 9/2000, de 25 de gener, del Consell, sobre concessió d'ajudes en matèria de turisme, i l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme.  
3. La competència per a resoldre, la té la consellera de Turisme, Cultura i Esport en la seua condició de presidenta de l'Agència Valenciana del Turisme, de conformitat amb el que establix l'article 5, apartat 2.h, del Decret 209/2004 de 8 d'octubre, del Consell, pel qual s'aprova el Reglament de l'Agència Valenciana del Turisme.   
4. L'article 55.3 de la Llei 30/1992, de Règim Jurídic de les Administracions Públiques i del Procediment Administratiu Comú, establix que podran refondre's en un únic acte, si així ho acorda l'òrgan competent, les resolucions administratives de la mateixa naturalesa, sempre que s'especifiquen les persones o les altres circumstàncies personals que individualitzen els efectes de l'acte per a cada interessat.  
5. L'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú disposa la possibilitat que els actes administratius siguen objecte de publicació, amb efectes de notificació, i així ho preveu l'article 11.3 de la Resolució de 12 de febrer de 2012, per la qual es convoquen les presents ajudes, que establix que «quan l'elevat nombre de beneficiaris així ho aconselle, la notificació es podrà substituir per la publicació de les ajudes concedides en el Diari Oficial de la Comunitat Valenciana».  
En atenció dels anteriors antecedents de fet i fonaments de dret, resolc:  
  
Primer  
Denegar la subvenció als sol·licitants que apareixen en el document annex pels motius que allí s'indiquen.  
  
Segon  
Publicar la present resolució en el Diari Oficial de la Comunitat Valenciana, a fi de fer-la pública.  
La present resolució posa fi a la via administrativa i contra esta pot interposar-se potestativament un recurs de reposició davant de l'òrgan que ha dictat l'acte en el termini d'un mes, comptat des de l'endemà de la seua notificació, de conformitat amb el que disposen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, o interposar-se un recurs contenciós administratiu davant del Jutjat Contenciós Administratiu de la ciutat de València en el termini de dos mesos, comptats des de l'endemà de la seua notificació, d'acord amb el que disposen els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 21 d'agost de 2012.- La presidenta de l'Agència Valenciana del Turisme: Lola Johnson Sastre.  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
